als_Latn dik_Latn sag_Latn
Juve në makthin “Dragao”, Sevilla-Leicester sfida e pritshme e golave
Sot në mbrëmje luhen sfidat e radhës në Champions.
Kampionët italianë të Juventus luajnë në Portugali përballë Portos, në një sfidë që pritet të dhurojë emocione.
Portugezët janë në një formë shumë të mirë dhe e kanë dëshmuar se përballë italianëve luajnë akoma më mirë. Në fazën play-off ata arritën të eleminojnë Romën.
Por Juventus është kockë e fortë, dhe sfida pritet të jetë me emocione dhe e paparashikueshme.
Trajneri i Porto-s, Espirito Santo do të hedhë në fushë një formacion me rreshtimin 4-1-3-2, teksa dyshja e sulmit do të formohet nga ylli i kësaj skuadre Andre Silva së bashku me Soares.
Juventus në anën tjetër vjen në një formë mjaft të mirë, por problemet e fundit mes Bonuccit dhe trajnerit Allegrit kanë destabilizuar disi kampionët e Italisë. Ndwrkohw qw Allegri si gjithmonë do të hedhë në fushë formacionin 4-2-3-1.
Ndërkohë në ndeshjen tjetër mes Sevillas dhe Leicester, spektakli është i garantuar, referuar formës tepër të mirë që po kalon Sevilla me trajnerin e ri, apo formës jo të mirë të Leicester në kampionat, e tashmë që i ka mbetur vetëm Champions si objektiv do të tentojnë të bëjnë mrekullinë.
Debutuesit e turneut prestigjioz, nen drejtimin e Claudio Ranierit në këtë faze si kryesuesit e grupit G, por forma jo e mirë në kampionat i ka dëmtuar psikologjikisht. /Blitz.al/
als_Latn als_Latn als_Latn als_Latn als_Latn als_Latn als_Latn als_Latn als_Latn